કાર ચલાવવા માટે પ્રેટ્રોલ, ડીઝલ કે સીએનજી ઈંધણના સ્વરુપમાં હોવું જરુરી છે. કારની પસંદગી પ્રમાણે તેના ફ્યુલ અને વપરાશ અંગેની માહિતી કેળવી લેવી જોઈએ જેથી કરીને ફ્યુઅલ અચાનક ખલાશ થઈ જવાથી ક્યાંક લટકી ના પડાય. કારમાં કેટલું ફ્યુઅલ છે તે સ્ટીયરિંગ પાછળ આપેલા મીટર પરથી સરળતાથી ઓળખી શકાય છે, આજકાલ લગભગ તમામ કારમાં ડીજીટલ મીટર આપવામાં આવે છે જેમાં તમે એ પણ જાણી શકો છો કે તમારા કારમાં રહેલા ફ્યુઅલથી કાર કેટલાક કિલોમીટર સુધી દોડાવી શકશો. લાંબા અંતરે જતા પહેલા ફ્યુઅલ કેટલું છે તેની ચકાસણી ચોક્કસ કરવી જોઈએ. આ સિવાય અંતરિયાળ વિસ્તાર કે અજાણી જગ્યા પર જવાનું હોય તો રસ્તામાં કઈ જગ્યા પર ફ્યુઅલ મળશે તેની માહિતી પણ અગાઉથી મેળવી લેવી જોઈએ.